জানা যায়, সাভার পৌর মেয়র পদে আওয়ামী লীগ নেতা সাবেক সংসদ সদস্য আশরাফ উদ্দিন খান ইমু দলীয় মনোনয়ন পান। এতে মনোনয়নবঞ্চিত দলের থানা শাখার সাধারণ সম্পাদক হায়দারের ঘনিষ্ঠ সহকর্মী সাভার সদর ইউনিয়ন আওয়ামী লীগ সভাপতি নূরুল আমিন রানা ক্ষুব্ধ হন এবং বিভিন্ন জনকে দোষারোপ করে কথা বলেন। উপজেলা চেয়ারম্যান ঢাকা জেলা আওয়ামী লীগ নেতা ফিরোজ কবীরকে দোষারোপ করে তার বিরুদ্ধে আলী হায়দারের কাছে কুত্সা রটনা করেন। এতে ক্ষিপ্ত হয়ে উপজেলা চেয়ারম্যান ও তার সমর্থকরা বুধবার  উপজেলা সংলগ্ন আলী হায়দারের বাসায় রানার ওপর চড়াও হন। তাকে চড়-থাপ্পর ও বেদম প্রহার করে আহত করেন। এ বিষয়ে উপজেলা চেয়ারম্যান বলেন, রানা বেয়াদব তাকে শাসন করা হয়েছে।